**Tanítási/foglalkozási tervezet**

**A foglalkozás helye:** Minta Péter Általános Iskola

**A foglalkozás ideje:** 2013. április 27.

**Tanít:** Szuromi Klára és Varga Györgyi logopédus hallgató

**Gyermek neve, osztályfoka:** Gábor 7. osztályos tanuló

**Gyakorlatvezető gyógypedagógus:** Tóthné Aszalai Anett

**A foglalkozás típusa:** diszlexia reedukáció

**A foglalkozás anyaga:** k-t differenciálása

**A foglalkozás célja, feladatai:** munkamemória és szókincsfejlesztés, beszédhanghallás fejlesztése, k-t auditív diszkriminációja és differenciálása, olvasástechnika fejlesztése, szövegértés, lényegkiemelés, összefüggés-keresés, gondolattérkép készítése

**A felkészülésnél használt szakirodalom:**

Salvin, Bill (2005): *Hogyan készül? Miből lesznek mindennapi tárgyaink?* Pannon Literatúra Kft., Kisújszállás. 60.oldal

Thoroczkay Miklósné (2003): *Hangfejlesztések lépésről-lépésre.* Kőbányai Kulturális KHT, Budapest. 314-319.oldal

**A foglalkozás eszközei:** füzet, betűnyomdák nagy nyomtatott betűkkel, színes ceruza, hívóképek K és T hangokhoz, szókártyák, színes képes feladatlap laminálva, gondolattérkép sémák, szöveg

**Vázlat:**

1. Házi feladat ellenőrzése
2. Memóriagyakorlat – Auditív diszkriminálás
3. K-T auditív és vizuális differenciálása
	1. Betűdiktálás
	2. Szótagdiktálás, szótagolvasás
	3. Szóolvasás
	4. Mondatolvasás
4. Szövegértés, tanulási stratégia tanítása
5. Házi feladat

|  |  |  |  |  |  |  |  |
| --- | --- | --- | --- | --- | --- | --- | --- |
| **sorszám** | **idő** | **képzési tartalom,****tevékenységi forma****INSTRUKCIÓ****tanulónként** | **didaktikai célok, faladatok** | **módszerek** | **eszközök** | **egyéni segítségnyújtás, differenciált feladatadás** | **megjegyzés** |
| 1. | 3 perc | Házi feladat ellenőrzése |  |  |  | A hibákat javítom, és a gyermeknek a hibás szavakat újra le kell írnia. |  |
| 2. | 5 perc | 1. **Ráhangolás**

Beszélgetés a napról.„Mit csináltál mielőtt a foglalkozásra jöttél?”1. **Egyforma?**

„Figyelj, és koppants, ha ugyanazt hallod!”anyag:szék-szét, kar-kar, okos-tokos, köt-köt, tönk-önt1. **Memória játék**

A gyermek egy 4x4-es rácsozatban képeket lát maga előtt. Soronként haladva, csak az aktuális sort láttatva megnevezi, hogy mit lát a képen.anyag:

|  |  |  |  |
| --- | --- | --- | --- |
| kakas | kenyér | **tó** | kalács |
| pók | **vet** | pék | cikk |
| **csekk** | pont | önt | hat |
| patkó | **erkély** | patak | titok |

„Nevezd meg, mit látsz a képen!”Majd a sort letakarjuk:„Mondd el emlékezetből!”Újra láthatja a képeket:„Figyelj a k és t hangokra! Melyik szó nem illett a sorba?”  | memória és figyelem fejlesztése,k-t hang auditív diszkriminálása szavakban, fonológiai tudatosság fejlesztése | képolvasás, felidézés,rendszerezés | színes képes feladatlap + takarólap |  | 5 pár szót mondok el.  |
| 3. | 5 perc | **Betűdiktálás, betűtotó**„Kirakok eléd 5 betűnyomdát: K, T, F, C, H! Olvassuk el őket!”„Hangokat fogok mondani. A hallott hangot nyomtasd a füzetedbe. Ügyelj arra, hogy a betű helyesen álljon!”  „Kérlek, olvasd fel a betűket! Ügyelj a hangok helyes képzésére!” | fonéma és graféma egyeztetése,a graféma elolvasása | diktálás, egyéni munka tanári irányítással | nagybetűs betűnyomda | A hibát jelezzük, a hangot megismételjük. | A füzetbe beírjuk az aznapi dátumot.13+1 hangot diktálok.A 11-13. és a +1 hangot suttogva diktálom. |
| 4. | 10 perc | **Szótagdiktálás** **A sorrend a következő:**1. „Beszéljük meg ennek a két hívóképnek a jelentését!”
2. Szótagot mondok neked, Melyik hangot hallod benne? Mutass a kakasra, ha a k, az autóra, ha a t-hangot hallod benne
3. „Írd a hívókép alá a szótagot, amit diktálok! Ha k-t hangokat hallasz, akkor a kakashoz írd, ha t-t hangokat hallasz, akkor az autóhoz! Ha egyiket sem, akkor írd az üres kör alá!”

anyag:tin, tek, ta, nő, pa, tés, tak, la, kik, ti, kuk, ta, zed, kö, tet, kol, ka, bát, fe, tan, kö, ke, te1. „Alkoss értelmes szavakat a szótagok felhasználásával! legalább öt szót írj le a füzetedbe!”

pl. tinta, teknő, patak, lakik, tized, kukta, kötet, tankol, kabát, fekete, kötés (Forrás: *Thoroczkay*, 2003) | fonémahallás, írásfejlesztés | diktálás, egyéni munka tanári irányítással | kakas és autó hívóképek a füzetbe ragasztva + egy üres kör | A hibát jelezzük, a hangot megismételjükAmennyiben jól haladunk, több szót is leírhat. |  |
| 5. | 5 perc | **Szóolvasás** A gyermek kap egy pakli szókártyát, melyből egyesével húz. „Olvasd fel hangosan!”„Ha már volt ilyen szó, tedd a párja mellé!”A gyermek minden szóból kettőt fog húzni, így minden szónak lesz párja, és kap néhány olyan új szót is, melyek hasonlítottak a hallott szavakra. Az egyforma szavakat egymás mellé helyezi az asztalon.anyag:kar, tar, szék, szét, okos, tokos, köt, tök, önt, tönk (Forrás: *Thoroczkay*, 2003) | fonémahallás, akusztikus differenciálás, szóolvasás, (szókincsbővítés) | egyéni munka tanári irányítással | szókártyák | A ritkábban használt szavak pl. tönk, tokos jelentését megbeszéljük, mondatba tesszük. |  |
| 6. | 5 perc | **Mondatpiramis olvasása**A gyermek a mondat elemeit kártyákon kapja meg. Neki kell az új elemet a helyére illeszteni, majd a mondatot hangosan felolvasni. A kártyákat a megadott sorrendben kapja a gyermek.Anyag: Tibor kalapál.Tibor *kedden* kalapál.Tibor kedden *titokban* kalapál.Tibor kedden *Tamással* titokban kalapál.Tibor kedden Tamással titokban *a kamrában* kalapál.Tibor kedden Tamással titokban a kamrában *álkulcsot* kalapál.„Írd le az utolsó mondatot emlékezetből!” | mondatolvasás, memóriafejlesztés |  | szókártyák,füzet | A leírt mondatot ellenőrizzük, a hibákat javítjuk, a hibásan írt szavakat a gyermek újra leírja. |  |
| 7. | 10-15 perc | **Szövegértés, szövegfeldolgozás**A Hogyan készül? című könyvből a tükör készítéséről szóló szöveget olvassuk el.Anyag: **Tükör**A tükörnek nem csak fésülködéskor vehetjük hasznát. A mikroszkópban lévő tükör segítségével olyan mikrobákat és egyéb apró dolgokat vizsgálhatunk, melyek szabad szemmel láthatatlanok. A tükrös távcső pedig közel hozza a távoli csillagokat és bolygókat.Tükörnek tekinthetünk bármilyen sima felületet, mely fényes és sötét hátlappal rendelkezik. A legrégebbi tükrök csiszolt fémből készültek, ám az üveg felfedezésével a tükör olcsón és könnyen előállítható lett. A vékony, gyakran ezüst hátlap biztosítja a tükröződést. A modern tükrök futószalagon készülnek.1. olvasás„Olvasd el magadban a szöveget!Mi a szöveg témája? - *A tükör.*Hol használnak tükröt?- *Fésülködéskor, mikroszkópban, távcsőben.*Miből készül?- *Fémből, ezüstből.”*2. olvasás„Most olvassuk el hangosan a szöveget! „A gyermek felolvassa a szöveget, majd az előző kérdéseket újra feltesszük. Pontosítjuk a válaszokat.1. olvasás

„Készítettem neked egy üres gondolattérképet a szöveghez. Egészítsük ki a szövegben található információkkal!”**Házi feladat**Otthon olvasd el újra a szöveget, majd a gondolattérkép alapján foglald össze a tartalmát. Igyekezz minél több információt visszaadni! | tanulási stratégia, gondolattérkép | egyéni munka tanári irányítással | a tükörről szóló szöveg,séma a gondolat-térképhez | A nehéz szavak aláhúzva. Ezeket az olvasás előtt külön elolvastatom, ha szükséges, többször is. Minden nehéz szót mondatba illesztünk.A jó válaszokat megerősítem, a hibás válaszokat még nem javítom.A jó válaszokat megerősítem, a hibás válaszokat a szöveg alapján pontosíttatom.Mutatással és beszélgetéssel segítem a gondolattérkép elkészítését. | Mind a szöveget, mind a gondolattérképet a füzetbe ragasztja a gyermek.Amennyiben jut rá idő, még órán „elolvassuk” a gondolattérképet.A következő órát mindenképpen a gondolattérkép elmeséltetésével folytatom. |
| 7. | 1perc | *Értékelés* |  | dicséret |  |  |  |